L’Orfeó Universitari de València interpreta el ‘Requiem’ de Brahms al Teatre Echegaray d’Ontinyent

## L’Orfeó Universitari de València interpreta el ‘Requiem’ de Brahms al Teatre Echegaray d’Ontinyent

L'Orfeó Universitari de València, en la seua actuació al Teatre Echegaray d'Ontinyent.

L’Orfeó Universitari de València (OUV), la formació coral universitària més antiga de l’Estat espanyol, va oferir el passat 17 d’octubre el concert ‘Ein deutsches Requiem’, de Brahms, al Teatre Echegaray d’Ontinyent, en una actuació emmarcada dins de la programació cultural de la Universitat de València.

Segons assenyalà l’Orfeó, per a aquesta fita, la formació musical universitària va triar ‘Ein deutsches Requiem’, de **Brahms**, “una de les obres simfonicocorals més interessants de tots els temps, que suposa un cant reflexiu i tranquil sobre la mort i el dol”.

A més, l'Orfeó Universitari de València convidà en aquest espectacle, que també interpretà al Palau de la Música de València el dia anterior, dos agrupacions alemanyes destacades: el **Kammerchor Der Hochschule für Musik Franz Liszt Weimar** i l’**Orchester Göttinger Musikfreunde** (OGM), que participaren en el concert juntament amb els solistes **Lavinia Dames** i **Alik Abdukayumov**, sota la direcció de **Javier Huerta Gimeno**.

Aquest concert forma part de l’activitat internacional del cor, que al llarg de la seua història ha viatjat als EUA, Filipines, República Txeca, l’Índia, Xina, Rússia, Noruega i la majoria de països europeus. El pròxim desembre, l’OUV avança que viatjarà a Alemanya per a interpretar junt amb l’OGM el ‘Messies’ de **Händel** sota la direcció de **Francesc Valldecabres**.

L’OUV és una de les entitats corals més notòries del panorama valencià i desenvolupa una temporada de concerts i un projecte cultural anual complet. En aquest sentit, recordà que des de l’inici de temporada ja ha oferit tres concerts, tot destacant-hi el del passat 23 de setembre en homenatge a **Estellés** sota la direcció de **Mireia Barrera** (antiga directora del **Coro Nacional de España**). La resta de la temporada 2024-2025 inclourà repertoris de músiques actuals, estrenes, repertoris ‘a cappella’ i simfonicocorals, tots travessats pel 275 aniversari de la mort de **Johann Sebastian Bach**, i la col·laboració amb agrupacions i solistes de renom.

A més del vessant musical, l’OUV desenvolupa un projecte cultural, formatiu i social que inclou l’organització i col·laboració en iniciatives com cursos, projectes educatius, nova creació i accions de transformació social mitjançant l’art, la qual cosa ha servit perquè siga reconegut com a Entitat d’Utilitat Pública pel Ministeri de l’Interior i rebre reconeixements importants com la Distinció de l’Orde de Jaume I, l’Alta Distinció de la Generalitat Valenciana, la Medalla d’Or de la Ciutat de València, la Medalla de la Universitat de València, la Medalla de la Universitat Politècnica de València, la Medalla al Mèrit en les Belles Arts de l’Acadèmia de Sant Carles, la Medalla del Consell Valencià de Cultura o l’Insigne de l’Acadèmia de la Música Valenciana.

Més informació:

Arxivat en:

, Música
, Ontinyent
, Fundació General UV

## Altres Notícies

L’Orfeó Universitari de València i l’Orquestra de Cambra de Tortosa ofereixen un colpidor homenatge a les víctimes de les guerres amb ‘Bach Connections’

L’espectacular ‘Concert sacre’ de Duke Ellington s’apodera del claustre de La Nau en la segona nit de Serenates

Serenates arranca amb un cant a la igualtat i l’empoderament femení amb una original versió de 'Carmen'

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar